सड़क किनारे जल रहा था युवक, सैर कर रहे लोगों ने बुझाई आग, मौत
नेशनलहाईवे-21 से कुराली-चनालो फोकल पॉइंट की तरफ जा रही सड़क के किनारे सोमवार सुबह करीब 7 बजे एक युवक को आग लगी हुई थी। वहां सैर कर रहे लोगों ने जब धुंआ निकलते देखा तो तुरंत वहां पहंुचे। एक युवक आग से झुलस रहा था। उसका पूरा शरीर जल चुका था, लेकिन पैरों के पास आग लगी हुई थी। लोगों ने पानी मिट्टी फेंककर आग बुझाई और पुलिस को सूचित कर दिया। लेकिन पुलिस के पहंुचने से पहले युवक की मौत हो चुकी थी। अभी शव की शिनाख्त नहीं हो पाई है। पुलिस ने शव को माॅर्चरी में रखवा दिया है।
प्रत्यक्षदर्शी इंडस्ट्रियलिस्ट गुरमेल सिंह पाबला ने बताया कि सोमवार सुबह करीब 7 बजे वो अपने दोस्तों के साथ फोकल पॉइंट में सैर के लिए निकले थे। सड़क से कुछ दूरी पर उन्हांेने आग की लपटें एवं धुआं उठते देखा। पास जा कर देखा तो 30 से 35 वर्षीय युवक आग की लपटों में घिरा था। गुरमेल के अनुसार उन्होंने दोस्तों की मदद से जलते युवक पर पानी डालकर आग बुझाई पर तब तक युवक पूरी तरह झुलस चुका था। उन्होंने पुलिस को सूचना दी, जिसके बाद मौके पर एएसआई नरिंदर सिंह की अगुआई में पहुंची पुलिस टीम ने मौके का निरीक्षण कर लाश को कब्ज़े में लेकर उसे खरड़ स्थित सिविल अस्पताल की मॉर्चरी में भिजवा दिया। वहां लाश को पहचान के लिए 72 घंटों तक रखा जाएगा। अभी जांच की जा रही है।
लोग बोले-आत्महत्या नहीं मर्डर
लोगोंका कहना है कि यह सुसाइड नहीं मर्डर है। बहराल पुलिस 174 की कार्रवाई में जुटी है। एसएचओ शिंदरपाल सिंह का कहना है कि शिनाख्त नहीं हुई है, इसलिए सबसे पहले वह जरूरी है। आसपास के एरिया, गांव पुलिस थानों को सूचित कर दिया है। पोस्टमार्टम की रिपोर्ट से साफ हो पाएगा कि यह युवक जिंदा जला है या फिर उसे मारकर उस पर तेल डालकर जलाया गया है। प्राथमिक जांच में तो यह मामला सुसाइड का ही लगा रहा है।
जिस पॉइंट पर युवक का जला शव मिला, वहां पर पास ही दो बिस्लरी की बोतलें भी मिलीं, जिनमें से पेट्रोल की स्मेल रही थी। एक बोतल आधी जल चुकी थी। इससे पुलिस यह आशंका लगा रही है कि युवक ने अपने ऊपर पहले पेट्रोल छिड़का, फिर खुद को आग लगा ली, क्योंकि जिस समय प्रत्यक्षदर्शियों को यह जला शव मिला, उस समय आग लगी हुई थी और टाइम सुबह 7 बजे का था। दूसरा यह पॉइंट ऐसा है कि यहां सुबह 4 बजे ही अावाजाही शुरू हो जाती है। क्योंकि इंडस्ट्रियल एरिया है और लोग आते जाते रहते हैं। पुलिस इसे सुसाइड केस मान रही है।
{पास पड़ी खाली बाेतलों से रही थी पेट्रोल की स्मेल
{शिनाख्त के लिए मॉर्चरी में रखवाया शव
hin_Deva hin_Deva hin_Deva bho_Deva hin_Deva hin_Deva hin_Deva hin_Deva